CELEX: 62012TN0274
Language: mt
Date: 2012-06-15 00:00:00
Title: Kawża T-274/12: Rikors ippreżentat fil- 15 ta’ Ġunju 2012 — Alfastar Benelux vs Il-Kunsill

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/31
            
         Rikors ippreżentat fil-15 ta’ Ġunju 2012 — Alfastar Benelux vs Il-Kunsill
   (Kawża T-274/12)
   2012/C 243/55
   Lingwa tal-kawża: l-Ingliż
   
      Partijiet
   
   
      Rikorrenti: Alfastar Benelux (Ixelles, il-Belġju) (rappreżentanti: N. Keramidas u N. Korogiannakis, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddikjara u tiddeċiedi li l-konvenut naqas milli jissodisfa l-obbligu tiegħu taħt l-Artikolu 266 TFUE, peress li, minkejja li ntalab formalment jagħmel hekk, huwa naqas milli jadotta miżuri sabiex jikkonforma ruħu mas-sentenza tal-Qorti Ġenerali tal-Unjoni Ewropea tal-20 ta’ Ottubru 2011 fil-Kawża T-57/09 Alfastar Benelux vs Il-Kunsill u sabiex jiddefinixxi l-pożizzjoni tiegħu f’dan ir-rigward fit-terminu stabbilit;
            
         
               —
            
            
               tordna lill-konvenut jadotta l-miżuri kollha neċessarji sabiex jikkonforma ruħu mas-sentenza tal-Qorti Ġenerali tal-Unjoni Ewropea tal-20 ta’ Ottubru 2011 fil-Kawża T-57/09 Alfastar Benelux vs Il-Kunsill u sabiex jiddefinixxi l-pożizzjoni tiegħu f’dan ir-rigward;
            
         
               —
            
            
               tordna lill-konvenut sabiex iħallas id-danni lir-rikorrenti li jammontaw għal EUR 20 000 skont l-Artikolu 340 TFUE; u
            
         
               —
            
            
               tordna lill-konvenut għall-ispejjeż legali u għal spejjeż oħra sostnuti b’rabta ma’ dan ir-rikors, anki jekk dan ir-rikors jiġi miċħud.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed, li jallega li l-konvenut naqas milli jissodisfa l-obbligu tiegħu taħt l-Artikolu 266 TFUE, peress li, minkejja li ntalab formalment jagħmel hekk, huwa naqas milli jadotta miżuri sabiex jikkonforma ruħu mas-sentenza tal-Qorti Ġenerali tal-Unjoni Ewropea tal-20 ta’ Ottubru 2011 fil-Kawża T-57/09 Alfastar Benelux vs Il-Kunsill u sabiex jiddefinixxi l-pożizzjoni tiegħu f’dan ir-rigward fit-terminu stabbilit.